പഞ്ചാബ് മുഖ്യമന്ത്രിയെ മാറ്റിയതിന് പിന്നാലെ ഛത്തീസ്ഗഡിലും മുഖ്യമന്ത്രിക്കസേരയെ ചൊല്ലി വടംവലി പഞ്ചാബ് മുഖ്യമന്ത്രിയെ മാറ്റിയത്തിന് പിന്നാലെ ഛത്തീസ്ഗഡ് മുഖ്യമന്ത്രി ഭൂപേഷ് ഭാഗലിനെ മാറ്റണമെന്ന ആവശ്യം കൂടുതല് ശക്തമാകുന്നു.എംഎല്എമാരെ അണിനിരത്തി നീക്കത്തെ ചെറുക്കാനാണ് ഭാഗലിന്റെ ശ്രമം. കഴിഞ്ഞ ദിവസം തനിക്കൊപ്പമുള്ള എംഎല്എമാരുടെ യോഗം വിളിച്ച ഭൂപേഷ് ഭാഗല് 36 എംഎല്എമാര് തനിക്കൊപ്പമുണ്ടെന്ന് വ്യക്തമാക്കി. പഞ്ചാബ് മുഖ്യമന്ത്രിയെ മാറ്റിയതിനു പിന്നാലെ ഛത്തീസ്ഗഡിലും മുഖ്യമന്ത്രിയെ മാറ്റണമെന്ന ആവശ്യം വീണ്ടും ശക്തമാകുന്നു. രണ്ടര വര്ഷത്തിന് ശേഷം അധികാര കൈമാറ്റം നടത്താമെന്ന വാക്ക് മുഖ്യമന്ത്രി ഭൂപേഷ് ഭാഗല് പാലിക്കണമെന്നാണ് ആവശ്യം.ദേശീയ നേതൃത്വവും ഇക്കാര്യം അവശ്യപ്പെട്ടേക്കുമെന്നാണ് റിപ്പോര്ട്ടുകള്. എന്നാല് എംഎല്എമാരെ അണിനിരത്തി മുഖ്യമന്ത്രി പദത്തില് തുടരാനുള്ള നീക്കങ്ങളാണ് ഭൂപേഷ് ഭാഗല് നടത്തുന്നത്..ഇതിന്റെ ഭാഗമായി കഴിഞ്ഞ ദിവസം ഭാഗല് വിളിച്ച യോഗത്തില് സംസ്ഥാന ആഭ്യന്തരമന്ത്രി അടക്കം 20 എംഎല്എമാര് പങ്കെടുത്തു. തനിക്ക് ഒപ്പം 36 എംഎല്എമാര് ഉണ്ടെന്നും മുഖ്യമന്ത്രി സ്ഥാനത്തു നിന്ന് നോക്കിയാല് എംഎല്എമാര് രാജിവെക്കാന് തയ്യാറാണെന്നുമാണ് ഭൂപേഷ് ഭാഗലിന്റെ വാദം ബാഗേലിനെ മാറ്റിയില്ലെങ്കില് രാജിവെക്കുമെന്ന് അടുത്ത മുഖ്യമന്ത്രിയാകേണ്ട ആരോഗ്യ മന്ത്രി ടിഎസ് സിംഗ് ദേവും ദേശീയ നേതൃത്വത്തെ അറിയിച്ചിട്ടുണ്ട്. അതേസമയം പ്രതിസന്ധി രൂക്ഷമായതോടെ രാഹുല് ഗാന്ധി ഛത്തീസ്ഗഡില് എത്തുമെന്നാണ് റിപ്പോര്ട്ടുകള്. അടുത്ത ഏതാനും ദിവസങ്ങള്ക്കുള്ളില് തന്നെ രാഹുല് ഗാന്ധി ഛത്തീസ്ഗഡ് സന്ദര്ശിക്കും. പഞ്ചാബില് മുഖ്യമന്ത്രിയെ മാറ്റി പ്രതിസന്ധി പരിഹരിക്കാന് ശ്രമിക്കുന്ന ദേശീയ നേതൃത്വത്തിന് കൂടുതല് തലവേദനയാവുകയാണ് ഛത്തീസ്ഗഡ് പ്രതിസന്ധി. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.